Tour de France 2008

**Tour de France 2008** var den 95. utgaven av Tour de France, og ble arrangert fra 5. juli til 27. juli 2008. Én etappe hadde målgang i Italia, og én startet i Italia.

For første gang på over 40 år startet Tour de France med en fellesstart, ikke en tempoetappe (prolog). Dermed var det flere enn bare tempospesialister som kunne være med i kampen om å få kjøre i gul trøye etter første etappe. I motsetning til de foregående utgavene ble det ikke delt ut bonussekunder til de tre første i mål. Rittet besto av ti flate etapper, fem fjelletapper, fire kuperte etapper og to individuelle tempoetapper. 

Syv forskjellige ryttere kjørte i den gule trøya, men det var til slutt Carlos Sastre som vant den, et snaut minutt foran Cadel Evans, mye takket være et sterkt lag. Team CSC Saxo Bank vant også ungdomstrøya ved Andy Schleck og lagkonkurransen. Mark Cavendish tok hele fire etappeseire før han gav seg etter den 14. etappen. Bernhard Kohl vant klatretrøya og tok en noe overraskende tredjeplass i sammendraget, mens Óscar Freire tok en klar seier i poengkonkurransen.

Norges to deltakere fikk hver sin etappeseier; Thor Hushovd vant den 2. etappen, men måtte nøye seg med andreplass i kampen om den grønne trøya, mens Kurt Asle Arvesen vant den 11. etappen.

## Etapper

1) Riccardo Riccò ble fratatt seieren pga. doping

## Deltakere

:*Se også [[Liste over utøvere i Tour de France 2008]]*
Alle ProTour-lagene med unntak av Astana ble invitert til rittet, i tillegg til de profesjonelle kontinentallagene Agritubel, Barloworld og Garmin-Chipotle. De 180 deltakerne kom fra 28 nasjoner.

: to spanske og én italiensk rytter tatt i doping.

### Forhåndsfavoritter
Da laget til fjorårsvinner Alberto Contador og fjorårstreer Levi Leipheimer ikke ble invitert til rittet, ble fjorårstoer Cadel Evans regnet som en av de største favorittene, sammen med blant andre Alejandro Valverde, Denis Mensjov, Damiano Cunego, Carlos Sastre og Andy Schleck. Andy Schleck, Riccardo Riccò og Roman Kreuziger var blant favorittene til ungdomstrøya. Fordi Alessandro Petacchi var utestengt, Tom Boonen uønsket i rittet og Daniele Bennati skadet, lå konkurransen om den grønne trøya an til å bli en kamp mellom blant andre Thor Hushovd, Mark Cavendish, Robert Hunter og Óscar Freire.

### Doping

* 11. juli:  Manuel Beltran (LIQ) testet positivt på erythropoietin, EPO. Prøven ble tatt i forkant av 1. etappe.
* 16. juli:  Moisés Dueñas Nevado (BAR) blir tatt for bruk av EPO etter en politirazzia. Han testet positivt på en prøve tatt etter 4. etappe.
* 17. juli:  Riccardo Riccò (SDV) testet positivt på erythropoietin, EPO. Som følge av dette trakk Saunier Duval-Scott laget fra Touren.
* 27. juli:  Dmitrij Fofonov (C.A) er tatt i doping.
* I oktober ble det kjent at  Stefan Schumacher og  Bernhard Kohl fra Gerolsteiner hadde testet positivt for EPO under Tour de France.

## Trøyene dag for dag

1) Ble fratatt seieren pga. doping

## Resultater

### Sammenlagt

1) Disket pga. doping

### Poengkonkurransen

### Klatrekonkurransen

1) Disket pga. doping

### Ungdomskonkurransen

### Lagkonkurransen

### Mest offensive rytter

Sylvain Chavanel fra Cofidis ble kåret til årets mest angrepsvillige rytter.





## Se også
* Liste over utøvere i Tour de France 2008

## Referanser


## Eksterne lenker
* 

*  Offisielt nettsted **(Fransk)**
*  Offisielt nettsted **(Engelsk)**